CELEX: C2005/069/18
Language: fi
Date: 2005-03-19 00:00:00
Title: Asia C-17/05: The Court of Appealin (England & Wales) (Civil Division) 11.1.2005 tekemällään päätöksellä esittämä ennakkoratkaisupyyntö asiassa B. F. Cadman vastaan Health & Safety Executive, väliintulijana kantajan puolella Equal Opportunities Commission

19.3.2005   
            
            
               FI
            
            
               Euroopan unionin virallinen lehti
            
            
               C 69/8
            
         The Court of Appealin (England & Wales) (Civil Division) 11.1.2005 tekemällään päätöksellä esittämä ennakkoratkaisupyyntö asiassa B. F. Cadman vastaan Health & Safety Executive, väliintulijana kantajan puolella Equal Opportunities Commission
   (Asia C-17/05)
   (2005/C 69/18)
   Oikeudenkäyntikieli: englanti
   The Court of Appeal (England & Wales) (Civil Division) on pyytänyt 11.1.2005 tekemällään päätöksellä, joka on saapunut yhteisöjen tuomioistuimeen 19.1.2005, Euroopan yhteisöjen tuomioistuimelta ennakkoratkaisua asiassa B. F. Cadman vastaan Health & Safety Executive, väliintulijana kantajan puolella Equal Opportunities Commission, seuraaviin kysymyksiin:
   
               1)
            
            
               Edellytetäänkö EY 141 artiklassa sitä, että jos sillä, että työnantaja käyttää palvelusaikaa koskevaa arviointiperustetta palkkaa määräävänä tekijänä, on erilainen vaikutus asian kannalta keskeisiin miespuolisiin ja naispuolisiin työntekijöihin, työnantajan on esitettävä erityiset perusteet tämän arviointiperusteen käyttämiselle? Mikäli vastaus riippuu olosuhteista, mitä nämä olosuhteet ovat?
            
         
               2)
            
            
               Olisiko vastaus edelliseen kysymykseen erilainen, jos työnantaja käyttää palvelusaikaa koskevaa arviointiperustetta yksilöllisesti siten, että arvioidaan, missä määrin pidempi palvelusaika voi olla perusteena korkeammalle palkkatasolle?
            
         
               3)
            
            
               Onko palvelusaikaa koskevan arviointiperusteen käyttämisellä osa-aikaisten työntekijöiden osalta ja kokoaikaisten työntekijöiden osalta mitään merkityksellistä eroa?